CELEX: 32013D0660
Language: sl
Date: 2013-11-15 00:00:00
Title: Sklep Sveta 2013/660/SZVP z dne 15. novembra 2013 o spremembi Sklepa 2012/389/SZVP o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR)

16.11.2013   
            
            
               SL
            
            
               Uradni list Evropske unije
            
            
               L 306/17
            
         SKLEP SVETA 2013/660/SZVP
   z dne 15. novembra 2013
   o spremembi Sklepa 2012/389/SZVP o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 42(4) ter člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:
   
               (1)
            
            
               Svet je 16. julija 2012 sprejel Sklep 2012/389/SZVP (1). Navedeni sklep preneha veljati 15. julija 2014.
            
         
               (2)
            
            
               Svet je 9. julija 2013 sprejel Sklep 2013/367/SZVP (2), ki je spremenil Sklep 2012/389/SZVP in podaljšal obdobje, na katerega se nanaša referenčni finančni znesek, do 15. novembra 2013.
            
         
               (3)
            
            
               Sklep 2012/389/SZVP bi bilo treba spremeniti, da se določi nov referenčni finančni znesek za obdobje od 16. novembra 2013 do 15. julija 2014.
            
         
               (4)
            
            
               EUCAP NESTOR se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –
            
         SPREJEL NASLEDNJI SKLEP:
   Člen 1
   Člen 13(1) Sklepa 2012/389/SZVP se nadomesti z naslednjim besedilom:
   
      „1.   Referenčni finančni znesek za kritje odhodkov, povezanih z EUCAP NESTOR, za obdobje od 16. julija 2012 do 15. novembra 2013 znaša 22 880 000 EUR.
      Referenčni finančni znesek za kritje odhodkov, povezanih z EUCAP NESTOR, za obdobje od 16. novembra 2013 do 15. julija 2014 znaša 11 950 000 EUR.“
   
   Člen 2
   Ta sklep začne veljati na dan sprejetja.
   
      V Bruslju, 15. novembra 2013
      
         
            Za Svet
         
         
            Predsednik
         
         R. ŠADŽIUS
      
   
   
      (1)  Sklep Sveta 2012/389/SZVP z dne 16. julija 2012 o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (UL L 187, 17.7.2012, str. 40).
   
      (2)  Sklep Sveta 2013/367/SZVP z dne 9. julija 2013 o spremembi Sklepa 2012/389/SZVP o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (UL L 189, 10.7.2013, str. 12).